Versjon 25. april 2017
Endret 02.05.2018
Endret 08.06.2018

Endret 22.06.2020

Endret 05.11.2020

Endret 05.11.2021

Prosjektavtale

(«Prosjektavtalen»)

mellom

[Selskapsnavn] AS

([«Selskapet»/«Prosjektselskapet»])

og

Statens vegvesen v/Vegdirektoratet («Vegdirektoratet»)

[Navn på Bompengeprosjektet]

***[Kommentar til utkastet: Dersom et bompengeselskap er part i avtalen, beholder man «Selskapet» og sletter «Prosjektselskapet» der det er satt alternativer. Dersom det er et prosjektselskap som er part, slettes «Selskapet», og beholder «Prosjektselskapet». Dette gjennomføres konsekvent gjennom hele denne prosjektavtalen.]***

# Prosjektavtalens bakgrunn og formål

Stortinget har samtykket til innkreving av bompenger for finansiering av utbygging av [angi vegstrekning/bompenge­pakke/andre tiltak innkrevingen av bompenger gjelder], jf. Prop. [nummer] S [år], Innst. [nummer] S [år], og vedtak i Stortinget [dato] som er inntatt som Vedlegg 1 til denne Prosjektavtalen («Bompengeprosjektet»).

[Selskapet/Prosjektselskapet] skal i samsvar med bestemmelsene i denne Prosjektavtalen, [del]finansiere de prosjekter og tiltak som Bompengeprosjektet gjelder. Formålet med Prosjektavtalen er å gi [Selskapet/Prosjektselskapet] rett til å kreve inn bompenger i samsvar med Stortingets vedtak og til å ta opp lån til finansiering av utbyggingen, samt fastsette nærmere vilkår for dette.

# Forholdet til Bompengeavtalen mellom [Selskapsnavn] AS og Samferdselsdepartementet («Departementet») av [dato]

Denne Prosjektavtalen er underordnet Bompengeavtalen. Prosjektavtalen skal utfylles av og forstås på bakgrunn av bestemmelsene i Bompengeavtalen, herunder også definisjonene i Bompengeavtalen punkt 2. Bompengeavtalen er tatt inn som Vedlegg 2 til denne Prosjektavtalen.

# [Selskapet/Prosjektselskapet]s finansieringsplikt

Med utgangspunkt i denne Prosjektavtalen skal [Selskapet/Prosjektselskapet] inngå Finansieringsavtale med [Oppdragsgiver] om [Selskapet/Prosjektselskapet]s plikt til å finansiere Bompengeprosjektet. Finansieringsavtalen blir tatt inn som Vedlegg 3 til denne Prosjektavtalen.

# Bompengeinnkreving

## Rett til å kreve inn bompenger

[Selskapet/Prosjektselskapet] gis i samsvar med Stortingets vedtak [dato] og forutsetningene for dette, jf. Prop. [nummer] S [år] og Innst. [nummer] S [år], rett til å kreve inn bompenger til [del]finansiering av utbyggingen av [Innta nærmere detaljer for det enkelte prosjekt; type innkreving, antall/plassering av bomstasjoner etc.]

## Rett til å ta opp lån

[Selskapet/Prosjektselskapet] gis rett til å ta opp lån for å oppfylle sin plikt til finansiering av utbyggingen som nevnt i punkt 4.1.

Gjennom sitt vedtak i fylkestinget [dato] har XX fylkeskommune vedtatt å stille selvskyldnergaranti for et maksimalt bompengelån på xx mill. kr.

[***Kommentar til utkastet: Eventuelle nærmere vilkår for låneopptaket, herunder for den fylkeskommunale/kommunale garantien tas inn her. Dette punktet må for øvrig tilpasses det enkelte prosjekt, jf. forskjell på enkeltprosjekter og pakker.]***

## Ansvar for kostnader før Stortingets behandling

Utgifter som [Selskapet/Prosjektselskapet] har pådratt seg før Stortinget har truffet vedtak i saken tillates ikke dekket med bompenger, med unntak av [●] mill. kr inkludert påløpte renter som [Selskapet/Prosjektselskapet] har fått stilt til rådighet til planlegging/prosjektering av Bompengeprosjektet, jf. Prop. [nummer] S [år]. For øvrig gjelder Bompengeavtalen punkt 15.2.

***[Kommentar til utkastet: Bestemmelsen tas ut dersom slik avtale ikke foreligger.]***

## Varslingsplikt

Partene skal straks varsle hverandre om forhold som har eller kan ha vesentlig betydning for bompengeinnkrevingen, bompengeinntektene og/eller bruken av bompengeinntektene.

## Innkrevingsutstyr

(Selskapet/Prosjektselskapet) er ansvarlig for å sikre anskaffelse, drift og vedlikehold av nødvendig innkrevingsutstyr i tråd med til enhver tids gjeldende bestemmelser slik at utstyret kan tas inn i AutoPASS Samvirke. Ansvarsfordeling mellom [Selskapet/Prosjektselskapet] og [Oppdragsgiver] for etablering, anskaffelse, montering, drift, vedlikehold og avvikling av vegkantutstyr er nærmere spesifisert i Vedlegg 4.

## Takst- og rabattsystem

Innkrevingen av bompenger skal skje i samsvar med Stortingets vedtak av takst- og rabattsystem for Bompengeprosjektet og gjeldende takstretningslinjer. (Selskapet/Prosjektselskapet) skal forelegge endelig forslag til takst- og rabattsystem for Vegdirektoratet for godkjenning i god tid og senest tre måneder før planlagt start av innkrevingen. Vegdirektoratet skal ferdigbehandle forslaget og fastsette endelige takster og rabatter senest innen to måneder før planlagt start av innkrevingen.

Frem til bompengeinnkrevingen startes, kan Vegdirektoratet prisjustere takstene med Statistisk sentralbyrås byggekostnadsindeks for veganlegg. I innkrevingsperioden kan Vegdirektoratet fastsette prisjusterte takster i samsvar med Statistisk Sentralbyrås konsumprisindeks. (Selskapet/Prosjektselskapet) kan søke Vegdirektoratet om prisjustering som nevnt i første og annen setning.

## Bompengeperiodens lengde

I henhold til Prop. [nummer] S [år] er det lagt til grunn bompengeinnkreving i inntil [angi antall] år fra [prosjektet åpnes for trafikk/det tidspunkt innkrevingen blir satt i gang], etter planen i xxxx.

***[Kommentar til utkastet: Denne bestemmelsen må tilpasses det enkelte prosjekt ettersom det er angitt åpningtidspunkt i proposisjonen, eller annet parameter for å fastsette start på innkrevingen.****]*

## Endring i takster og/eller innkrevingsperioden

Vegdirektoratet kan i samsvar med Stortingets vedtak og forutsetningene for dette, vedta å endre takstene/forlenge innkrevingen].

***[Kommentar til utkastet: Denne bestemmelsen kan tilpasses proposisjonen for hvert enkelt prosjekt, jf. bl.a. at dette ikke er en ordning som vil gjelde for alle prosjekt.]***

## Bortfall av innkrevingsretten

Retten til å kreve inn bompenger etter denne Prosjektavtalen faller i alle tilfelle bort når [Selskapet/Prosjektselskapet] har oppfylt sine forpliktelser etter Finansieringsavtalen, har nedbetalt gjeld og dekket andre forpliktelser i tilknytning til Bompengeprosjektet eller har tilstrekkelige midler til å gjøre dette.

# Avtalens varighet

## Ikrafttredelse

Avtalen trer i kraft ved undertegnelse.

## Endring av og tillegg til Prosjektavtalen

Vegdirektoratet kan med seks måneders varsel kreve endringer i denne Prosjektavtalen eller at det inngås tilleggsavtale til denne når det er nødvendig for å gjennomføre overordnede politiske vedtak og føringer. Bompengeavtalen punkt 20.2 første avsnitt annen setning og annet avsnitt gjelder i så fall tilsvarende.

Dersom Departementet krever endringer av Bompengeavtalen etter dennes punkt 20.2, skal denne Prosjektavtalen endres tilsvarende, så langt endringene har betydning for denne avtalen.

## Oppsigelse og heving

Denne Prosjektavtalen kan ikke sies opp av [Selskapet/Prosjektselskapet].

Vegdirektoratet kan si opp Prosjektavtalen med seks måneders varsel i tilfeller som nevnt i punkt 5.2 første avsnitt første setning. Staten skal i så fall erstatte [Selskapet/Prosjektselskapet]s direkte kostnader på grunn av bortfallet av Prosjektavtalen. Tilsvarende gjelder for direkte kostnader som oppsigelsen påfører (fylkeskommunen/kommunen) som garantist.

Ved oppsigelse plikter [Selskapet/Prosjektselskapet] å medvirke til at denne Prosjektavtalen overføres til et annet regionalt bompengeselskap, eventuelt et annet prosjektselskap, som Departementet utpeker.

Hver av partene kan heve Prosjektavtalen ved vesentlig mislighold. Ved heving gjelder dette punkts tredje avsnitt tilsvarende.

5.4 **Opphør av avtalen**

Når [Selskapet/Prosjektselskapet] har oppfylt alle sine økonomiske og andre forpliktelser etter denne avtalen og Finansieringsavtalen, opphører avtalen uten oppsigelse. Opphør forutsetter at det er satt av tilstrekkelige midler etter Finansieringsavtalen punkt 4.8 annet avsnitt, eller at det ikke er varslet behov for avsetning av midler etter denne bestemmelsen.

# Kontaktpunkt

Prosjektselskapet eies av det regionale bompengeselskapet […] AS alene. […] AS er Prosjektselskapets kontaktpunkt og representerer Prosjektselskapet utad, jf. Bompengeavtalen punkt 11.3.

***[Kommentar til utkastet: Denne bestemmelsen slettes i sin helhet dersom Bompengeselskapet er part i Prosjektavtalen som Selskapet]***

# Vedlegg

|  |  |
| --- | --- |
| Vedlegg nummer | Dokument |
| Vedlegg 1 | Prop. [nummer] S, Innst. S [detaljer] og Stortingets vedtak [dato].  |
| Vedlegg 2 | Avtale om bompengeinnkreving inngått mellom [Selskapsnavn] AS og Den norske stat v/Samferdselsdepartementet («Bompengeavtalen»). |
| Vedlegg 3 | Finansieringsavtale mellom [Selskapsnavn] AS og [Oppdragsgiver]. |
| Vedlegg 4 | Fordeling av ansvar ved etablering, anskaffelse, montering, drift, vedlikehold og avvikling av vegkantutstyr  |
| Vedlegg [5] | [Evt. tilleggsavtale(r)/annet?] |

|  |  |  |
| --- | --- | --- |
| [Sted, dato] |  | Oslo, [dato] |
| **For [Selskapsnavn] AS**  |  | **For Statens Vegvesen v/Vegdirektoratet** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Navn: |  | Navn: |
| Stilling: |  | Stilling: |
|  |  |  |
| **For [Bompengeselskapet] [slettes hvis Bompengeselskapet er Selskapet]** |  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |
| Navn: |  |  |
| Stilling: |  |  |
|  |  |  |